LAOAG CITY - Maysa a naabandonar a balay ti nauram iti Brgy 17 ti ciudad ti Laoag idi rabii.
Daytoy ti kinumpirmaran iti Bombo Radyo SFO1 Rolly Domingo ti Bureau of Fire Protection ti ciudad ti Laoag.
Kuna ni Domingo a napasamak ti uram idi oras ti alas onse y media.
Basar ti impormasyun a nakalap ti BFP, ti nauram a balay ket addan nasurok a 20 a tawen a naabandonar ken kukua ti agnagan Judge Ignacio Salvador ngem saan da a masinunuo no sadinon ti pagnanaedan na iti agdama ngem ay-aywanan ti caretaker a ni Editha Lamug a taga Brgy 1
Ti balay a dua ti kadsaaran na ket naaramid ti kaadduan na a light materials kas ti kayo ken adda met ti nasemento a paset na iti umuna akadsaaran daytoy.
Saan pay a masinunuo ti BFP no sadino ti nangrugian ti uram ken no ania ti makagapu.
ilo_Latn ilo_Latn ilo_Latn ilo_Latn ilo_Latn ilo_Latn